text: Mand brændt inde
  25 august 2013 kl. 07.09
  En mand omkom i nat, da et stråtækt hus i Gårslev mellem Fredericia og Vejle brændte.
  Det var naboen, der opdagede branden ved to-tiden i nat.
  Ifølge naboen kom husets 42-årige mand ud fra det brændende hus, men valgte at gå ind igen.
  Brandvæsenet fandt efterfølgende mandens lig i huset.
  Mandens far siger, hans søn var psykisk syg, og for mange år siden var blevet diagnosticeret som skizofren.
  Faren har i årevis forsøgt at få nogen til at gribe ind, og havde så sent som i torsdags et læserbrev i Fredericia Dagblad under overskriften "Jeg er bange for at blive slået ihjel".
  Sønnen havde nemlg gentagne gange truet med at slå faren ihjel, og faren følte sig magtesløs overfor systemet.
  TV SYD har i aften et interview med faren.
  